ธนาคารยูโอบี เปิดตัวหลักสูตรการเงินออนไลน์ "วัยรุ่นเก่งการเงิน"
ยูโอบี ประเทศไทย เปิดตัว UOB Money 101 Teen Edition วัยรุ่นเก่งการเงิน
4 ต.ค. 2564

ธนาคารยูโอบี ประเทศไทย เปิดตัวหลักสูตรการเงินออนไลน์ “UOB Money 101 Teen Edition วัยรุ่นเก่งการเงิน” โดยร่วมกับโครงการร้อยพลังการศึกษา มุ่งสร้างทักษะความรู้และภูมิคุ้มกันด้านการเงินให้กับนักเรียนทั่วประเทศ เพื่อยกระดับคุณภาพชีวิตเด็กไทยให้มีความรู้เรื่องการเงิน สามารถวางแผนอนาคตได้อย่างมีประสิทธิภาพ ซึ่งในปีแรกคาดว่าจะสามารถเข้าถึงนักเรียนได้อย่างน้อย 1,000 คน โดยหลักสูตรการเงินออนไลน์นี้เป็นส่วนหนึ่งของโครงการ UOB My Digital Space ซึ่งมีแผนดำเนินโครงการในระยะยาวเพื่อลดช่องว่างทางการศึกษาของเด็กที่ด้อยโอกาสทั่วทั้งภูมิภาคให้เข้าถึงโอกาสในการเรียนรู้ผ่านช่องทางดิจิทัล และเชื่อมโยงพวกเขาสู่โลกแห่งโอกาสการเรียนรู้ดิจิทัลในหลักสูตร “UOB Money 101 Teen Edition วัยรุ่นเก่งการเงิน” นักเรียนในระดับชั้นมัธยมศึกษาตอนต้นจะได้เรียนรู้ และเข้าใจถึงการเตรียมความพร้อมสู่สุขภาพการเงินที่ดี และวิธีจัดการเงินให้มีประสิทธิภาพ ผ่านกิจกรรมและการสื่อสารออนไลน์ที่เด็กๆ จะได้มีส่วนร่วมตลอดระยะเวลา 3 เดือน นักเรียนที่เข้าร่วมหลักสูตรจะได้เรียนรู้ตั้งแต่เรื่องตั้งเป้าหมายทางการเงิน การหารายได้ การออม การวางแผนใช้จ่าย และการลงทุนให้งอกเงย เพื่อให้สามารถเริ่มต้นวางแผนและตั้งเป้าหมายการเงินได้ตั้งแต่วัยรุ่น ไม่ว่าเป้าหมายนั้นจะเล็กหรือใหญ่คุณสัญชัย อภิศักดิ์ศิริกุล กรรมการรองกรรมการผู้จัดการใหญ่ การเงินและสนับสนุนธุรกิจธนาคาร ธนาคารยูโอบี ประเทศไทย กล่าวว่า “หลักสูตร “UOB Money 101 Teen Edition วัยรุ่นเก่งการเงิน” เป็นหนึ่งในตัวอย่างความมุ่งมั่นเสมอมาของธนาคาร ในการยกระดับคุณภาพชีวิตของชุมชนและสังคมให้เป็นหนึ่งเดียว ทักษะความรู้ทางการเงินมีความสำคัญต่อการสร้างความมั่นคงทางการเงินได้อย่างยั่งยืน โดยเฉพาะอย่างยิ่งในช่วงเวลาที่ไม่แน่นอนดังเช่นผลกระทบจากการแพร่ระบาดของโควิด-19 เราหวังเป็นอย่างยิ่งว่า ความรู้และทักษะทางการเงินที่เด็กๆ ได้รับการปลูกฝังตั้งแต่วันนี้ จะทำให้พวกเขาสามารถจัดการการเงินได้อย่างมีประสิทธิภาพในวันหน้า”คุณพัดชา มหาทุมะรัตน์ ผู้อำนวยการโครงการร้อยพลังเปลี่ยนประเทศ มูลนิธิเพื่อคนไทย กล่าวว่า “ความรู้การเงินเป็นองค์ประกอบสำคัญที่จะช่วยลดความเหลื่อมล้ำของเด็กไทย การได้รับความรู้เรื่องการจัดการวางแผนการออมของตนเองตั้งแต่เด็ก จะช่วยให้สถานะการเงินของพวกเขามั่นคง และยังเป็นเกราะป้องกันทางการเงินของครอบครัว และชุมชนในองค์รวมอีกด้วย”หลักสูตรการเงินออนไลน์ “UOB Money 101 Teen Edition วัยรุ่นเก่งการเงิน” เป็นส่วนหนึ่งของโครงการ UOB My Digital Space ภายใต้ “ยูโอบี ฮาร์ทบีท” (UOB Heartbeat) โครงการความรับผิดชอบต่อสังคมของกลุ่มธนาคารยูโอบี ที่มุ่งเน้นใน 3 ด้าน คือ ศิลปะ เยาวชน และการศึกษา ซึ่งธนาคารเชื่อว่าเป็นสิ่งสำคัญในการพัฒนาคุณภาพชีวิตและสังคมของคนในสังคมต่อไป